L 280/10 Jurnalul Oficial al Uniunii Europene 26.10.2010 DECIZII DECIZIA 2010/638/PESC A CONSILIULUI din 25 octombrie 2010 privind măsuri restrictive împotriva Republicii Guineea CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: 1Y La 27 octombrie 2009, Consiliul a adoptat Poziţia comună 2009/788/PESC privind măsuri restrictive împotriva Republicii Guineea (), ca răspuns la repre- siunea violentă de către forțele de securitate a manifes- tanților politici din Conakry la 28 septembrie 2009. (2)  La 22 decembrie 2009, Consiliul a adoptat Decizia 2009/1003/PESC de modificare a Poziţiei comune 2009/788/PESC (), prin care s-au stabilit măsuri restrictive suplimentare. (3) La 29 martie 2010, Consiliul a adoptat Decizia 2010/186/PESC de modificare a Poziţiei comune 2009/788/PESC (3). (4) Pe baza revizuirii Poziţiei comune 2009/788/PESC, aplicarea măsurilor restrictive ar trebui prelungită până la 27 octombrie 2011. (5) Măsurile Uniunii de punere în aplicare sunt prevăzute în Regulamentul (UE) nr. 1284/2009 al Consiliului din 22 decembrie 2009 de instituire a unor măsuri restrictive specifice împotriva Republicii Guineea (*), ADOPTĂ PREZENTA DECIZIE: Articolul 1 (1) Se interzice vânzarea, furnizarea, transferul sau exportul, către Republica Guineea, de către resortisanți ai statelor membre sau de pe teritoriul statelor membre ori folosind nave sau aeronave aflate sub pavilionul statelor membre, de armament şi de materiale conexe de toate tipurile, inclusiv arme și muniții, vehicule şi echipamente militare, echipamente paramilitare și piese de schimb pentru cele de mai sus, precum şi echipamente care ar putea fi folosite pentru represiunea internă, indiferent dacă acestea sunt sau nu originare de pe teritoriile acestora. (2) Se interzic următoarele: () JO L 281, 28.10.2009, p. 7. () JO L 346, 23.12.20009, p. 51. () JO L 83, 30.3.2010, p. 23. ( JO L 346, 23.12.2009, p. 26. (a) furnizarea, în mod direct sau indirect, către orice persoană fizică sau juridică, entitate sau organism din Republica Guineea sau pentru utilizare în Republica Guineea, de asistență tehnică, de servicii de intermediere sau de alte servicii legate de materialele menționate la alineatul (1) sau legate de furnizarea, de fabricarea, de întreţinerea şi de folosirea respectivelor materiale; (b) furnizarea, în mod direct sau indirect, către orice persoană, entitate sau organism din Republica Guineea sau pentru utilizare în Republica Guineea, de finanțare sau de asistență financiară în legătură cu materialele menționate la alineatul (1), incluzând în special subvențiile, împrumu- turile şi asigurarea creditelor pentru export pentru orice vânzare, furnizare, transfer sau export al respectivelor materiale sau pentru furnizarea de asistenţă tehnică în domeniu, de servicii de intermediere sau de alte servicii; (c) participarea în cunoştință de cauză și deliberată la activități care au drept scop sau efect eludarea interdicţiilor menționate la litera (a) sau (b). Articolul 2 (1) Articolul 1 nu se aplică în ceea ce privește: (a) vânzarea, furnizarea, transferul sau exportul echipamentelor militare neletale sau al echipamentelor care ar putea fi folosite pentru represiunea internă destinate exclusiv uzului umanitar sau de protecţie, programelor de construcție instituțională ale Organizaţiei Naţiunilor Unite (ONU) şi ale Uniunii Europene sau operațiilor Uniunii şi ale ONU de gestionare a crizelor; (b) vânzarea, furnizarea, transferul sau exportul de vehicule care nu sunt destinate luptei, care au fost construite sau echipate cu materiale care oferă protecție balistică și care sunt destinate exclusiv folosirii pentru protejarea personalului Uniunii şi al statelor membre ale acesteia în Republica Guineea; (c) furnizarea de asistență tehnică, de servicii de intermediere și de alte servicii legate de respectivele echipamente sau de respectivele programe şi operații; (d) furnizarea de finanțare sau de asistență financiară în legătură cu respectivele echipamente sau respectivele programe și operații, cu condiția ca astfel de exporturi și de asistență să fi fost aprobate în prealabil de autoritatea competentă relevantă.